สวัสดีค่ะ คือเรามีพสพ.แบบไม่ได้ป้องกันแต่ทานยาคุมฉุกเฉินภายใน24ชม. หลังจากนั้นอีก6วันก็มีเลือดออกมาคล้ายเป็นประจำเดือนค่ะ มีอาการอยากอาหารมากกว่าปกติ ปวดเมื่อยตามตัวบ้างในบางวันค่ะ แล้วระยะที่มีเลือดออกมาก็5วันโดยประมาณค่ะ ซึ่งวันที่มีก็คล้ายกับวันที่เรามีปจด. แต่ที่เราคาดการณ์ไว้คือปจด.เดือนนี้จะมาประมาณวันที่22-24 *ปจด.เรามาไม่ค่อยสม่ำเสมอกันนะคะ ส่วนมากจะถอยลง* เราอยากรู้ว่าเป็นผลข้างเคียงจากที่ทานยาคุมมั้ยคะ หรือเป็นปจด.จริงๆ แล้วแบบนี้ยังจะมีโอกาสท้องมั้ยคะ ขอบค่ะ
สวัสดีค่ะ หากได้ทานยาคุมฉุกเฉินภายในช่วง 12-24 ชั่วโมงหลังจากที่มีเพศสัมพันธ์ไป ยาคุมฉุกเฉินก็จะช่วยป้องกันการตั้งครรภ์ได้ประมาณ 85%หลังจากที่ทานยาไป 6 วัน หากได้มีเลือดออกมานาน 5 วัน ก็น่าจะเป็นเลือดที่เกิดจากผลของยาคุมฉุกเฉินได้ค่ะ ซึ่งหากได้มีเลือดออกมา ก็ไม่น่ามีการตั้งครรภ์เกิดขึ้นค่ะ ส่วนประจำเดือนที่คาดว่าจะมาในช่วงวันที่ 22-24 ก.พ.นี้ ก็อาจจะไม่มา โดยอาจมาอีกครั้งในช่วงปลายเดือน มี.ค.ได้ค่ะหากกังวลว่าจะตั้งครรภ์หรือไม่ ก็ควรลองตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ เพื่อให้แน่นอนค่ะและหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ